182 Jurnalul Oficial al Uniunii Europene 11Jvol. 16 31998R0374 19.2.1998 JURNALUL OFICIAL AL COMUNITĂȚILOR EUROPENE L 48/6 REGULAMENTUL (CE) NR. 374/98 AL CONSILIULUI din 12 februarie 1998 de modificare a articolelor 6 și 9 din Regulamentul (CE) nr. 1172/95 privind statisticile referitoare la schimburile comerciale ale Comunității și statelor membre cu țări terțe CONSILIUL UNIUNII EUROPENE, având în vedere Tratatul de instituire a Comunității Europene, în special articolul 113, având în vedere propunerea Comisiei, întrucât, ca urmare a modificării teritoriului statistic al Comuni- tății la 1 ianuarie 1997, prin Regulamentul (CE) nr. 476/97 (!) de modificare a Regulamentului (CE) nr. 1172/95 (2), se vor elimina referirile la vechea definiție a teritoriului statistic; întrucât articolul 6 alineatul (1) din Regulamentul (CE) nr. 1172/95 trebuie în consecință modificat; întrucât, de la 1 ianuarie 1999, nomenclatorul țărilor utilizat în prezent în statisticile referitoare la schimburile de mărfuri se va înlocui cu un nomenclator alfabetic, având la bază codul ISO alpha-2; întrucât, în acest nou context și în scopul armonizării, toate statele membre trebuie să folosească același nomenclator la întocmirea statisticilor şi la comunicarea acestora către Eurostat; întrucât este, prin urmare, necesară modificarea articolului 9 din Regulamentul (CE) nr. 1172/95 prin eliminarea posibilității acor- date statelor membre de a utiliza nomenclatoarele altor țări în faza de culegere a datelor, ADOPTĂ PREZENTUL REGULAMENT: Articolul 1 Regulamentul (CE) nr. 1172/95 se modifică după cum urmează: 1. Articolul 6 alineatul (1): (a) la litera (a), se elimină a doua liniuţă; (b) la litera (b), se elimină a treia liniuță; (c) litera (c) se înlocuiește cu următorul text: „(c) bunurile prevăzute la articolul 4 alineatul (1) al doilea paragraf”. 2. La articolul 9: (a) alineatul (2) se înlocuiește cu următorul text: „(2) Codul prevăzut în nomenclatorul țărilor prevăzut la alineatul (1) se menționează pentru fiecare țară în parte.”; (b) alineatul (3) se elimină. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene. Articolul 1 alineatul (2) se aplică începând cu 1 ianuarie 1999. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 februarie 1998. () JOL75,15.3.1997,p. 1. () JOL118,25.5.1995, p. 10. Pentru Consiliu Președintele J. BATTLE